jkorsvik/nowiki_second_scrape_merged huggingface dataset:
Kanelaldehyd

Kanelaldehyd (Systematisk navn 3-fenylprop-2-enal) er et stoff med en karakteristisk kanelduft. Stoffet viser cis/trans-isomeri, men det er bare trans-formen som forekommer naturlig. Dette kjemiske stoffet finnes i barken på kaneltreet og andre arter av slekten Cinnamomum, som er kilden til kanel. Ca. 90 % av den eteriske oljen fra kaneltreeets bark er kanelaldehyd. 


== Fysiske og biokjemiske egenskaper ==
Kanelaldehyd er en gul oljeaktig væske ved romtemperatur, og det lukter sterkt av kanel. I
konsentrert form irriterer kanelaldehyd huden, og der er giftig i store doser, men ingen helsemyndigheter anser at det har karsinogene egenskaper, eller på andre vis utgjør noen helserisiko. Kanelaldehyd omsettes til kanelsyre i kroppen og denne utskilles i urinen. 


== Framstilling ==
Syntese av kanelaldehyd ved en aldolreaksjon mellom bensaldehyd og acetaldehyd ble først beskrevet i 1884. Flere syntesmetoder er kjent i dag, men den billigste framstillingsmetoden er fremdeles vanndampdestillation av oljen fra kanelbark. 


== Anvendelse ==
Det mest opplagte anvendelsesområdet for kanelaldehyd er som smakstilsetning. Det tilsettes mellom 9 og  4900 ppm (mindre enn 0,5 %) for å smaksette tyggegummi, is, smågodt og drikkevarer.
Videre anvendes stoffet i en del parfymer med søte eller fruktige dufter. Mandel- og aprikosaroma kan ha kanelaldehyd som en ingrediens.
Kanelaldehyd har også en fungicid effekt, og på grunn av sin lave toksisitet brukes den derfor en del som soppmiddel på ulike nyttevekster, idet det sprøytes på plantenes rotsystem. I mindre utstrekning brukes det også til å skremme bort insekter, og større dyr som katter og hunder.
Kanelaldehyd har også en viss anvendelse utenfor jordbruks- og matvaresektoren, blant annet i korrosjonsbeskyttelse av jernlegeringer.


== Kilder ==
Material Safety Data Sheet Mallinckrodt Baker
Paragabrius

Paragabrius er en slekt av biller som hører til underfamilien storkortvinger (Staphylininae) i familien kortvinger (Staphylinidae). Det er beskrevet  arter, tre av dem er funnet i Norge.


== Utseende ==
Nokså små (kroppslengde  millimeter), vanligvis blankt svarte kortvinger. Kroppen er lang og slank. De kan ligne på slekten Philonthus, men er jevntover mindre og spinklere.


== Levevis ==
Paragabrius-artene er rovdyr.


== Systematisk inndeling / norske arter ==
Disse artene blir nå oftest regnet til den store slekten Philonthus.

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien storkortvinger Staphylininae Latreille, 1802
Stammen Staphylinini Latreille, 1802
Gruppen Philonthina Kirby, 1837
Slekten Paragabrius Coiffait, 1963
Paragabrius furcifer (Renkonen, 1937)
Paragabrius micans (Gravenhorst, 1802)
Paragabrius micantoides (Benick & Lohse, 1956)


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea Web Service Version 2.4 – utbredelsesdatabase over europeiske dyr


== Eksterne lenker ==
(en) Paragabrius i Global Biodiversity Information Facility 
(no) Paragabrius hos Artsdatabanken 
(en) Paragabrius hos Fauna Europaea
Euryporus picipes

Euryporus picipes er en bille som hører til underfamilien storkortvinger (Staphylininae) i familien kortvinger (Staphylinidae). Den er vanlig i skog i Norge.


== Utseende ==
En middelsstor, blankt svart kortvinge med temmelig store fasettøyne. Den ligner mye på artene i slekten Quedius, men kroppsformen er bredere.


== Levevis ==
Euryporus picipes er en nokså vanlig art på skogbunnen i barskog. Som de fleste kortvinger er den et rovdyr. Den er utbredt over det meste av Europa, men ikke i de sørøstlige og østlige delene.


== Systematisk plassering ==
Arten er den eneste i slekten Euryporus.

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien storkortvinger Staphylininae Latreille, 1802
Stammen Staphylinini Latreille, 1802
Gruppen Quediina Kraatz, 1858
Slekten Euryporus Erichson, 1839
Euryporus picipes (Paykull, 1800)


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea Web Service Version 2.4 – utbredelsesdatabase over europeiske dyr


== Eksterne lenker ==
(en) Euryporus picipes i Global Biodiversity Information Facility 
(no) Euryporus picipes hos Artsdatabanken 
(sv) Euryporus picipes hos Dyntaxa 
(en) Euryporus picipes hos Fauna Europaea 
(en) Euryporus picipes hos NCBI 
(en) Kategori:Euryporus picipes – bilder, video eller lyd på Wikimedia Commons 
Bilde av arten
Andi Rauschmeier

Andreas «Andi» Rauschmeier (født 9. september 1970 i Salzburg) er en østerriksk tidligere skihopper.
Han debuterte i verdenscupen med 105.-plass i Innsbruck 3. januar 1988. Hans beste plassering i verdenscupen er en 3.-plass fra storbakken i Engelberg i februar 1990.
Han deltok i junior-VM i 1988 og 1989. Han var på det østerrikske laget som tok gull i lagkonkurransen i Saalfelden i 1988, og 1989 fikk han sølv individuelt og gull i laghopp i K90-bakken på Hamar.
Sesongen 1991/92 vant han Kontinentalcupen i skihopping sammenlagt.


== Referanser ==


== Eksterne lenker ==
(en) Andi Rauschmeier – FIS (skihopping)
Teateråret 1911

Teateråret 1911 er en oversikt over hendelser, verk, fødte og avdøde personer med tilknytning til teater i 1911.


== Hendelser ==
Knut Michaelson blir sjef for det nye Intima Teatern


== Utmerkelser ==


== Nye drama ==
Algot Sandbergs teaterstykke 33.333 uroppføres på Folkteatern i Stockholm.
Gustaf von Numers teaterstykke Bakom Kuopio fra 1890 har premiär på Lilla Teatern i Stockholm
Gustaf von Numers teaterstykke Svärmor kommer (Pastor Jussilainen) fra 1895 har svensk premiere på Lilla Teatern i Stockholm.
Richard Strauss opera Rosenkavaleren (Der Rosenkavalier) med libretto av Hugo von Hofmannsthal uroppføres i Hofoper i Dresen, Tyskland
George Bernard Shaw – Fanny's First Play
Emma Orczy – The Duke's Wager
Stanislavski og Craigs nyskapende symbolistisk produksjon av Hamlet åpner ved Moskva kunstnerteater


== Nye teatre ==
Dome Cinema åpner i Worthing, West Sussex, England
Electric Palace Cinema åpner i Ipswich, Suffolk, England
Erkel teater (Erkel Színház) åpner i Budapest, Ungarn
Frances Building and Echo Theater åpner i Portland, Oregon, USA
Lyceum Theatre åpner i Crewe, Cheshire, England
Peacock Theatre åpner i Westminster, London, England
Robey Theatre åpner i Spencer, Roane County, Vest-Virginia, USA
Shaftesbury Theatre åpner i Camden, London, England
Stoll Theatre åpner i Westminster, London, England
Tappan Zee Playhouse åpner i Nyack, New York, USA
Theatro Municipal (São Paulo) åpner i São Paulo, Brasil
Victoria Palace Theatre åpner i Westminster, London, England


== Fødsler ==
11. januar – Harald Heide Steen, norsk skuespiller (død 1980)
26. mars – Tennessee Williams, amerikansk dramatiker (død 1983)
26. mai – Randi Brænne, norsk skuespiller (død 2004)
28. mai – Fritz Hochwälder, østerriksk dramatiker (død 1986)
3. juli – Ottar Wicklund, norsk skuespiller (død 1978)
3. september – Ernst Meister, tysk lyriker, hørespillforfatter, forteller og teaterforfatter (død 1979)
8. september – Arne Bang-Hansen, norsk skuespiller (død 1990)
17. august – Per Schwab, svensk kunstner og teatersjef (død 1971)
12. november – Mime Fønss, dansk skuespillerinne (død 1994)


== Dødsfall ==
29. mai – W. S. Gilbert, engelsk librettist, dramatiker (født 1836)
6. juni – Frithiof Strömberg, svensk skuespiller og operasanger (født 1878)
Barbara Klinec

Barbara Klinec (født 24. august 1994) er en slovensk skihopper som representerer SSK Alpina Ziri.
Hun debuterte internasjonalt med 36.-plass i kontinentalcupen i Toblach 23. januar 2008, mens hennes beste resultat er en 14.-plass i Toblach 21. januar 2009 og i Ljubno 23. januar 2011.
Ved junior-VM 2009 kom hun på 19.-plass, og i det første senior-VM for kvinner i Liberec i 2009 ble hun nummer 34 (av 36 deltakere).


== Referanser ==


== Eksterne lenker ==
(en) Barbara Klinec – FIS (skihopping) 
(pl) Barbara Klinec – skijumping.pl
Hans-Peter Friedrich

Hans-Peter Friedrich (født 10. mars 1957 i Naila) er en tysk politiker fra CSU. Han var fra 2011 til 2013 Tysklands innenriksminister og fra 2013 til 2014 landbruksminister.


== Liv og yrke ==


=== Bakgrunn ===
Etter gymnaset i Naila gjorde Friederich vernepliktstjeneste og studerte deretter jus i München og Augsburg. Han har siden tatt den juridiske doktorgrad. Friedrich har arbeidet i det tyske næringsdepartementet og ved den tyske ambassaden i Washington. Videre har han vært vitenskapelig medarbeider for CDU/CSU-fraksjonen i Forbundsdagen og fra 1993 rådgiver for CSU-delstatsleder Michael Glos.
Hans-Peter Friedrich er gift og har tre barn og er medlem av den lutherske kirke.


=== Partiet ===
Friedrich ble allerede som elev i 1973 medlem av Junge Union og fra 1974 også i CSU. Han er nestleder i CSU i Oberfranken. Fra 2005 til 2011 var han nestleder i CDU og CSUs felles gruppe i Forbundsdagen og fra oktober 2009 til mars 2011 leder av CSUs fraksjon samme sted.


=== Forbundsdagen ===
Fra 1998 er han medlem av Forbundsdagen for Bayern. Ved valget i 2005 fikk han 50,1 % av førstestemmene.


=== Regjeringen ===
Friedrich etterfulgte Thomas de Maizière som innenriksminister 3. mars 2011 da denne ble utnevnt til forsvarsminister etter Karl-Theodor zu Guttenbergs fratreden. Han ble 17. desember 2013 utnevnt som ny landbruksminister i regjeringen Merkel III. Friedrich meddelte 14. februar 2014 at han ville gå av som landbruksminister. Han hadde i 2013 som innenriksminister informert SPDs leder Siegmar Gabriel om at påtalemyndigheten arbeidet med en sak om barnepornografi der SPD-politikeren Sebastian Edathy var innblandet. I 2014 ble Friedrich kritisert for på denne måte å ha brutt sin taushetsplikt. Friedrich ble 17. februar 2014 avløst av Christian Schmidt.


== Referanser ==


== Eksterne lenker ==
Offisielt nettsted 
(en) Hans-Peter Friedrich – kategori av bilder, video eller lyd på Commons 
Biografi i Forbundsdagen
Karriere i CDU/CSU-fraksjonen i Forbundsdagen
Teateråret 1901

Teateråret 1901 er en oversikt over hendelser, verk, fødte og avdøde personer med tilknytning til teater i 1901.


== Hendelser ==


== Utmerkelser ==


== Nye drama ==
Gabriele D'Annunzio – Francesca da Rimini
August Strindberg – Ett drömspel


== Årets oppsettinger ==


=== Norge ===
23. februar – Bedstemors gut var en teateroppsetting basert på en komedie med samme tittel av Elias Kræmmer (Anthon Bernhard Nilsen), som ble satt opp på Nationaltheatret med Olaf Mørch Hansson som regissør.
1. mars – Dydens belønning var en teateroppsetting basert på et lystspill med samme tittel av Emma Gad, som ble satt opp på Den Nationale Scene.
7. april – Bedstemors gut var en teateroppsetting basert på en komedie med samme tittel av Elias Kræmmer (Anthon Bernhard Nilsen), som ble satt opp på Den Nationale Scene.
11. juni – Et sølvbryllup var en teateroppsetting basert på et lystspill med samme tittel av Emma Gad, som ble satt opp på Nationaltheatret med Olaf Mørch Hansson som regissør.
5. september – Paul Lange og Tora Parsberg var en teateroppsetting basert på et skuespill med samme tittel av Bjørnstjerne Bjørnson, som hadde urpremiere på Nationaltheatret med Bjørn Bjørnson og Bjørnstjerne Bjørnson som regissører.
9. oktober – Den sorte Domino var en opera-oppsetting basert på operaen Le Domino Noir av Daniel François Auber og Eugéne Scribe, som ble satt opp på Nationaltheatret med Bjørn Bjørnson som regissør.


=== Russland ===
31. januar – Anton Tsjekhovs drama Tre søstre har urpremiere på Moskva kunstnerteater i Moskva, Russland.


=== Sverige ===
Kung Renés dotter på Dramatiska teatern, med Harriet Bosse, August Palme
Ett köpmanshus i Skärgården på Södra teatern, med Carl Barcklind, Georgina Barcklind, Louise Fahlman
Stor-Klas och Lill-Klas på Svenska teatern, Stockholm, med Anders de Wahl
Gustaf af Geijerstams teaterstykke Stiliga Augusta har urpremiere på Södra Teatern i Stockholm.
Emil Norlanders revy Prinsessan Habbababba har premiere på Kristallsalongen i Stockholm


=== Tyskland ===
9. mars – August Strindbergs drama Påsk uroppføres i Frankfurt am Main, Tyskland.


== Fødsler ==


== Dødsfall ==

		
		


== Referanser ==
Mazel tov

Mazel tov eller mazal tov (hebraisk og jiddisch: מזל טוב, for lykke til) er uttrykk brukt som «gratulerer» i forbindelse med en gledelig hendelse eller markant feiring.
Gävle brannstasjon

Gävle brannstasjon ble oppført i perioden 1890–1891. Gävles daværende stadsarkitekt E.A. Hedin hadde mislyktes i å  frembringe tegninger som kunne aksepteres av kommunen. Det ble anført at Hedins forslag manglet «ett värdigt utseende» og en omarbeidelse hjalp heller ikke.
Man vendte seg da til den ukjente Stockholmsarkitekten Ferdinand Boberg og ba han om å tegne om forslaget. Dette nektet han å gjøre, men han fikk allikevel oppdraget i 1889.
Boberg, som befant seg på verdensutstillingen i Paris da han fikk beskjeden, fortalte: 
... vi reste ögonblickligen hem och jag rusade till Gävle - och så var äntligen isen bruten! Men jag var redan 29 år gammal! Brandstationen blev mitt första bygge, som lät en smula tala om sig, och sedan började det ljusna, sakta, sakta, och under trycket av dålig ekonomi.

Gävle brannstasjon ble Bobergs gjennombrudd. Karakteristisk for bygningen er blant annet de typiske rundhvelvene over inngangene, et stilelement som han skulle tillempe på mange industri- og forretningsbygg fremover, eksempelvis på Bjertorp slott, men kanskje først og fremst på Brunkebergsverket, Värtagasverket og Centralposthuset, alle i Stockholm.


== Kilder ==
Ulf Sörenson: Ferdinand Boberg, arkitekten som konstnär, Förlags AB Wiken, Höganäs 1992, ISBN 91 7024 721 8
I anstendighetens navn

I anstendighetens navn er et musikkalbum med Ole Paus, utgitt i 1976. Platen er et konsertalbum med opptak fra en konsert på Chateau Neuf i Oslo 18. november og er produsert av Paus og Øystein Sunde. Albumet ble belønnet med Spellemannprisen 1976 i klassen årets viseplate.


== Sporliste ==
«Ich bin von Kopf bis Fuß auf Liebe eingestellt» (Friedrich Hollaender)
«Blues for Pyttsan Jespersens pårørende» (Paus)
«Slektens gang» (Paus)
«Heilo» (Paus)
«Ganske vanlig Sherry simpelthen» (Paus)
«Fornuten er på ferie» – Your Mind Is on Vacation (Mose Allison/Paus)
«Rainy Day» (Dan Peek)
«Smygeren» (Paus)
«Damen i dalen» (Paus)
«Hilmar Fergeman» (Paus)
«Det driter du i» – Ain't Nobody Busness If I Do (Porter Grainger/Everett Robbins/Paus)
«Samba tristeza» (Paus)
«Brostein» (Paus)
«Ruben bærer lyset» (Paus)


== Medvirkende ==


=== Musikere ===
Ole Paus: sang, gitar, munnspill
Egil Kapstad: piano
Halvard Kausland: gitar
Arild Andersen: bass


=== Øvrige ===
Øystein Sunde - produsent, tekniker
Bjørn Lillehagen - tekniker
Frits Solvang - foto og layout
Kjellersanger

Kjellersanger er et musikkalbum med Ole Paus, utgitt i 1979.


== Sporliste ==
«Enebarn»
«Manns kvinne»
«Elverum»
«Bak står et barn og ser»
«Utro tjener»
«Lang dags ferd mot natt»
«Fyrige Felix»
«Gomera»
«Sara Lisa»
«Fugl Fønix»
«Bad Connection»
«Disponenten er full»


== Medvirkende ==


=== Musikere ===
Ole Paus - sang, akustisk gitar, låtskriver, produsent, tekniker
Trygve Thue - gitarer, kor, produsent, tekniker
Iver Kleive - tangentinstrumenter
Bjørn Johansen - tenorsaksofon
Sveinung Hovensjø - elbass
Terje Fjærn - bass, kor, produsent
Magne Henriksen - vibrafon
Pål Thowsen - trommer
Anne-Karine Strøm - kor


=== Øvrige ===
Rolf Kjernet - tekniker
Per Ravnestad - tekniker
Bruno Oldani - foto/layout
Samløp

Et samløp er i geografi et sted hvor to eller flere elver løper sammen. Det kan være hvor ei sideelv løper sammen med hovedelva i et vassdrag, eller hvor to tilløpselver møtes og danner en ny og større elv med et nytt navn. Samløp danner ofte knutepunkter for båttrafikken på elvene, og det har derfor vokst fram havnesteder der, som da også har blitt knutepunkt for landveis transport til og fra havnene. Mange større byer har begynt på denne måten. 
Uttrykket samløp brukes også om steder hvor kanaler, isbreer, fjorder og sund møtes.


== Kjente samløp ==


=== I Norge ===
Vormsund, hvor Glomma og Vorma møtes.
Elva Tana dannes ved samløpet mellom Anarjokka og Karasjokka.
Flere steder i Norge og Sverige heter Åmot, som betyr «sted der to elver møtes». Navnet brukes hovedsakelig om området mellom de to elvene.


=== I Europa ===
Koblenz i Tyskland ligger ved samløpet av Rhinen og Mosel, kjent som Deutsches Eck (Det tyske "hjørnet").
Lyon i Frankrike ligger ved samløpet mellom Saône og Rhône.
Praha, hovedstaden i Tsjekkia, ligger ved samløpet av Elben og Vltava (Moldau).
Beograd, hovedstaden i Serbia, ligger ved samløpet av Sava og Donau.
Nizjnij Novgorod, Russlands fjerde største by, ligger ved samløpet mellom Volga og Oka.


=== Andre verdensdeler ===
Allahabad i India, hvor de hellige elvene Ganges, Yamuna og Saraswati møtes. Det er et av hinduismens helligste steder. Selve samløpet kalles Triveni Sangam.
Nilen begynner ved samløpet mellom Den hvite Nil og Den blå Nil i Khartoum, hovedstaden i Sudan.
Byen Manaus i Brasil ligger ved samløpet av elvene Rio Negro og Amazonas.
Elva Ohio dannes ved samløpet av elvene Monongahela og Allegheny i Pittsburgh, Pennsylvania.
St. Louis, Missouri ligger like ved samløpet mellom elvene Mississippi og Missouri.


== Referanser ==


== Se også ==
Elveos
Åmot


== Eksterne lenker ==
(en) Confluences – kategori av bilder, video eller lyd på Commons
Seisa

Seisa er en sittestilling brukt i alt fra japansk kampsport, til de japanske samurai når de skulle utføre seppuku.
Seisa er også god brukt i diverse meditasjonsformer, blant annet i kampsport før, og etter trening.
I seisa-stilling sitter man på knærne med føttene liggende flate under kroppen. Stortærne skal krysses. Kroppen skal være rett og hodet skal «hvile på ryggraden». Blikket skal være rettet 90 grader rett framover.
Amfi Borg

Amfi Borg tidligere Borg Storsenter er et kjøpesenter beliggende i Sarpsborg kommune ved E6. Det har pr. 2019 i 70 butikker, og et areal på 23 000 m².
Amfi er kjede av kjøpesentre i Norge.


== Eksterne lenker ==
Offisielt nettsted
Maria Zotova

Maria Zotova (født 7. januar 1984) er en russisk skihopper.
Hun debuterte i Kontinentalcupen i skihopping 23. januar 2008 i Toblach, med en 37.-plass. Hennes beste plassering i denne cupen til nå er 26.-plass, som hun fikk i september 2010 i Falun.
I februar 2011 kom hun på 38.-plass i Ski-VM 2011 i Holmenkollen. Hun kvalifiserte seg ikke til finaleomgangen.


== Referanser ==


== Eksterne lenker ==
(en) Maria Zotova – kategori av bilder, video eller lyd på Commons 
(en) Maria Zotova – FIS (skihopping) 
Profil på Ladies-Skijumping.com
Ole Rømer Aagaard Sandberg (1865–1925)

Ole Rømer Aagaard Sandberg (født 18. januar 1865, død 27. eller 28. juli 1925) var en norsk gårdbruker og stortingsmann, født på Onsøy. Han var far til bondelagslederen Ole Rømer Aagaard Sandberg (1900–1985).
Etter at han ble student i 1881, tok han andreeksamen ved universitetet i 1883, offiserseksamen i 1885 og høgskoleeksamen i 1888. Fra 1889 til 1901 var han kaptein i 1. akershusiske brigade. Samtidig var han gårdbrukar av storgården Deglum i Furnes, fra 1898 på Hol i Furnes. Fra 1892 redigerte han landbruksstoffet i avisa Aftenposten.
Sandberg var medlem av herredsstyret i Furnes, han var ordfører i 1895 og 1896. Styremedlem i Selskabet for Norges Vel 1906-08, og formann i Hedmark landbruksselskap fra 1909.
I perioden 1910-12 var han stortingsrepresentant for enmannskretsen Søndre Hedmark, medlem av tollkomitéen. Han ble valgt på et listesamarbeid mellom Høyre og Frisinnede Venstre. I 1920 sluttet han seg til Bondepartiet.


== Referanser ==


== Eksterne lenker ==
(no) Ole Rømer Aagaard Sandberg hos Norsk senter for forskningsdata
Pikens klagesang over ikke å bli gift

«Pikens klagesang over ikke å bli gift» er et skillingstrykk av den danske dikteren Erik Bøgh til melodien «Enkens trøst».


== Teksten ==


== Kilder ==
Oldemors visebok av Eli Støre Erichsen, Cappelen 1976
Bjørn Nicolai Bjørnsen Bunkholdt

Bjørn Nicolai Bjørnsen Bunkholdt (født 2. juli 1894 i Arendal, død 4. september 1974) var en norsk redaktør. Han var sønn av boktrykkeren Olav Bjørnsen Bunkholdt (1856–1937) og Caroline Amalie Corneliussen (1857–1938).
Bunkholdt vokste opp i Batteriveien 12 i Arendal, ble student i 1912 og vernepliktig offiser i 1914. Videre journalist i Drammen i 1914, redaksjonell sekretær i Varden, Skien, 1914–1916, journalist i Ringerikes blad 1916–1917, og ansatt i Aftenposten siden 1917, hvor han var London-korrespondent 1921–1923 og utenriksredaktør 1945–1964. Bunkholdt var også mangeårig korrespondent til Daily Telegraph, London, Berlingske Tidende, København og Svenska Dagbladet i Stockholm.
True Grit

True Grit har flere betydninger og kan vise til:

Et ekte mannfolk (originaltittel: True Grit), en westernroman av Charles Portis.
Jente med mannsmot (originaltittel: True Grit), amerikansk filmatisering av boken fra 1969.
True Grit – et ekte mannfolk (originaltittel: True Grit), amerikansk filmatisering av boken fra 2010.
Arne Stangebye

Arne Stangebye (født 25. november 1893 i Fredrikstad, død 3. juli 1973 samme sted) var en norsk industrigründer og politiker (H). Han etablerte det som tidligere var Norges største frittstående margarinfabrikk, Borgar Margarinfabrikk. Stangebye var også kommunepolitiker i Fredrikstad. Han etterlot seg en stor samling av malerier, tegninger og fotografier fra hjembyen som «gir en enestående dokumentasjon av byens historie på 1800- og 1900-tallet».


== Liv og virke ==
Han var sønn av skipsfører Edward Stangebye (1848–1934) og hustru Anna Helene Mørch (1857–1933). Han var søstersønn av brukseier og konsul Emil Mørch (1850–1921). Arne Stangbye var aldri gift. Unntatt skolegang i Kristiania og et års utenlandsopphold bodde han hele livet i Fredrikstad.Stangebye tok artium ved Kristiania Handelsgymnasium i 1911 og ble ansatt ved Sellebak Brug, eid av morbroren Emil Mørch. I 1928 startet han et samarbeid med Theodor Broch Unger med hensikt å utvikle Fredrikstad Saapefabrik, hvor Stangebye var disponent, men i 1932 ble samarbeidet brutt. Stangebye etablerte deretter Borgar Margarinfabrikk i Fredrikstad i kompaniskap med Tuxen Werring. I Stangebyes tid som direktør ved fabrikken ble den landets største frittstående margarinfabrikk, med markeder også utenlands. I 1958 trakk Stangebye seg ut av forretningsdriften og viet sin tid til andre interesser.Han påtok seg en rekke styreverv i næringslivet, institusjoner og foreninger, deriblant Østlandske Blikemballagefabrik i Moss, Fredrikstad og omegns Bank, Fredrikstad Bryggeri og Fredriksstad Blad. Han var formann i Fredrikstad og omegns Industriforening 1944–1947. Stangebye begynte sitt politiske engasjement som formann i Fredrikstad Unge Høyre i 1922. Senere var han medlem av Fredrikstad bystyre for Høyre 1951–1961 og satt i gatenavnkomiteen i en årrekke, og i sistnevnte sørget han for at mange brukseiere, «plankeadelen», fikk veier og gater oppkalt etter seg.I 1932 overtok han onkelen Emil Mørchs herskapshus i Fredrikstad sentrum, hvor han stilte ut sin omfattende bildesamling og villig viste gjester rundt. Stangebye testamenterte samlingen til byen via Fredrikstad Museum i 1972, og i alt består den av 4 225 fotografier og om lag 600 malerier, foruten bøker, opptegnelser, møbler og andre gjenstander. Testamentet inkluderte også betydelige midler til vedlikehold og komplettering.


== Utmerkelser ==
Han ble tildelt Kongens fortjenstmedalje i gull for sitt samfunnsnyttige virke i 1963, og mottok Fredrikstad bys æresstipend og Wilse-medaljen. I 1978 ble Mellomgaten i Fredrikstad sentrum omdøpt til Arne Stangebyes gate, hvor man også avduket en bronsebyste av ham utført av billedhugger Per Palle Storm.


== Referanser ==
Gimle skule

For skolen i Bergen se: Gimle skole.Gimle skule er en barne- og ungdomsskole i Fyresdal som ligger midt i Fyresdal sentrum.
I 2011 ble skolen bygd om.


== Referanser ==